b'\n_START_ARTICLE_\nKomet Grigg-Skjellerup\n_START_SECTION_\nOdkritje\n_START_PARAGRAPH_\nKomet je odkril  leta 1902 astronom John Grigg (1838\xe2\x80\x931920) iz Nove Zelandije. Ponovno ga je odkril leta 1922 avstralski astronom John Francis Skjellerup (1875\xe2\x80\x931952), ki je takrat deloval v Ju\xc5\xbeni Afriki.\n_START_SECTION_\nZna\xc4\x8dilnosti\n_START_PARAGRAPH_\nKomet je do\xc5\xbeivel te\xc5\xbenostne vplive Jupitra, ki je mo\xc4\x8dno spremenil njegovo tirnico. Oddaljenost prison\xc4\x8dja se je pove\xc4\x8dala od 0,77 a.e. v letu 1725 na 0,89 a.e. v letu 1977 in na 1,12 a.e. v letu 1999. _NEWLINE_Ker je imel komet prison\xc4\x8dje blizu Zemlje je bil tudi cilj odprave Giotto v letu 1992. Osnovni cilj te odprave je bil pravzaprav Halleyjev komet. Plovilo Giotto je pri\xc5\xa1lo v bli\xc5\xbeino kometa Grigg-Skjellerup na razdaljo samo 200 km, kar je bli\xc5\xbee kot je bila najmanj\xc5\xa1a razdalja do Halleyjevega kometa. Niso pa uspeli posneti nobenih fotografij, ker je bila kamera uni\xc4\x8dena \xc5\xbee med sre\xc4\x8danjem s Halleyjevim kometom v letu 1986. _NEWLINE_Jedro kometa ima premer 2,6 km.\n_START_SECTION_\nMeteorski roj\n_START_PARAGRAPH_\nV letu 1972 so ugotovili, da komet Grigg-Skjellerup povzro\xc4\x8da meteorski roj Pi Pupidi, ki imajo svoj vrhunec okoli 23. aprila vsako leto. Opazujejo ga lahko opazovalci na ju\xc5\xbeni polobli.'